open-index/open-wikipedia-markdown huggingface dataset:
Einfrid Halvorsen

**Einfrid Daghild Halvorsen** (født 13. oktober 1937 i Skien) er en norsk tidligere organisasjonskvinne og politiker (Ap). Hun var ordfører i Skien 1983–1986 og statsråd i Forbruker- og administrasjonsdepartementet 1988–1989.

Hun var formann i Skien Handel og Kontor 1971–1974, medlem av Handel og kontors landsstyre 1976–1980, medlem av Handel og kontors forbundsstyre 1980–1984.

Halvorsen var medlem av Skien bystyre 1971–1979, 1983–1986 og 1995–2003, herav ordfører 1983–1986 og medlem av formannskapet 1971–1979. Hun var vararepresentant til Stortinget fra Telemark 1977–1985, formann i Telemark Arbeiderpartis kvinneutvalg 1978–1981, statssekretær i Kommunal- og arbeidsdepartementet 1986–1987, statsråd i Forbruker- og administrasjonsdepartementet 1988–1989 og medlem av Arbeiderpartiets sentralstyre 1989–1990. Hun var medlem av Folketrygdfondets hovedstyre fra 1984, medlem av Arbeidsdirektoratets styre fra 1987 og styremedlem i Helse Sør RHF.

Hun gikk av som statsråd da det kom fram at hun hadde underslått midler fra en fagforeningskasse hun hadde hatt ansvaret for som tillitsvalgt i Skien Handel og Kontor. Senere ble Einfrid Halvorsen dømt til seks måneders betinget fengsel for å ha underslått 90&nbsp;000 kroner. Hun har senere vært styremedlem i Skien Arbeiderparti. 

Einfrid Halvorsen var generalsekretær i foreningen Mental Helse Norge 1991–2005. For sitt arbeid fikk hun Folkeopplysningsprisen i 2004. Hun arbeidet i Mental Helse frem til hun gikk av med pensjon i 2005.

## Referanser


## Eksterne lenker
*
Fotball under Sommer-OL 1928

**Fotball under Sommer-OL 1928** ble arrangert fra 27. mai til 13. juni 1928. De fleste kampene, inkludert finalen, ble spilt på Olympiastadion i Amsterdam. 

18 nasjoner hadde meldt på lag, men Estland trakk seg før turneringen startet. Turneringen ble spilt i cup-format og det måtte to finalekamper til for å kåre en vinner. Den første finalekampen mellom Uruguay og Argentina endte uavgjort 1-1 etter ekstraomganger. I omkampen vant Uruguay og forsvarte dermed sin olympiske tittel fra 1924.

## Medaljefordeling

## Resultater

;Finalespillet

## Medaljevinnere

## Målscorere

## Eksterne lenker
* Football at the 1928 Summer Olympics hos olympedia.org
* Resultater og profilside  hos sports-reference.com
Eldrid Nordbø

**Eldrid Nordbø** (født 1942) er en norsk embetskvinne og politiker (Ap). 
## Liv og virke
Eldrid Nordbø vokste opp i Nissedal i Telemark og tok artium ved Landsgymnaset i Bø. Hun tok magistergraden (mag.art.) i statsvitenskap ved Universitetet i Oslo (UiO) og var personlig sekretær for sosialministeren i 1971 og kommunalråd for helse- og sosialpolitikk i Oslo kommune 1972-1979.  I perioden 1979-1981 arbeidet hun som utreder i Røde Kors-ligaen i Geneve og var ekspedisjonssjef i Kommunaldepartementet 1981-1986. Hun var statssekretær og stabsleder ved Statsministerens kontor  1986–1989 under statsminister Gro Harlem Brundtland og var handels- og skipsfartsminister 1990–1991.

Nordbø var departementsråd i Sosial- og helsedepartementet fra 1992 til 1996 og fra 1996 ekspedisjonssjef og leder for internasjonal avdeling i Miljøverndepartementet. 

Nordbø var medlem av Oslo kommunestyre og formannskap fra 1971 til 1979. Hun var gift med Bjørn Skogstad Aamo (1946–2023).

## Referanser


## Eksterne lenker
*Eldrid Nordbø hos Stortinget.no
*Eldrid Nordbø - Store norske leksikon
*Eldrid Nordbø - Pol/Sys hos Sikt - Kunnskapssektorens tjenesteleverandør
* ''Hun fikk flest stemmer ved kommunevalget i Oslo i 1971'' - Bildebladet Aktuell 9. okt. 1971
Else Bugge Fougner

**Else Bugge Fougner** (født 9. november 1944 i Moss) er en norsk høyesterettsadvokat og tidligere politiker (H).

Hun har examen artium fra 1964, juridisk embedseksamen fra Universitetet i Oslo fra 1971 og «tok advokaturen» (dvs. ble høyesterettsadvokat) i 1975. Fougner var sekretær i Sosialdepartementet 1971–1972, advokatfullmektig i Advokatfirmaet Hjort, Eriksrud & Co 1972–1977, partner i Hjort, Eriksrud & Co. 1977–1991 og amanuensis ved Det juridiske fakultet ved Universitetet i Oslo 1990–1991. Hun har vært fast forsvarer i Oslo byrett og Borgarting lagmannsrett siden 1980 og partner i Advokatfirmaet Hjort siden 1991. Hun har bred erfaring fra sivilrett, strafferett og som rådgiver for næringslivet. Fougner har vært en kvinnelig pionér i advokatstanden, og ble landets femte kvinnelige høyesterettsadvokat.

Fougner har hatt en rekke styreverv, blant annet som styreleder ved Rikshospitalet 1982–1989, Småbedriftsfondet 1983–1989, Norsk Lotteridrift 1998–2004 og Kommunalbanken fra 1999 samt styremedlem ved Statens Håndverks- og Kunstindustriskole 1977–1981, Kunstindustrimuseet i Oslo 1978–1980, Narvesen 1982–1987, Bergen Bank 1986–1989, Statoil 1991–1998, Norsk Folkemuseum 1997–1998, NRK 2000–2004, Midelfart Holding fra 2005 og Aker Holding fra 2009.

Politisk ble hun engasjert i Bærum Høyre i midten av 1970-årene, og har hatt både kommunale og fylkeskommunale verv. Fougner var justisminister i Jan P. Syses regjering 1989–1990, og markerte seg særlig i arbeidet for å korte ned saksbehandlingstiden for domstolene.

## Se også
* Fougner (slekt)

## Referanser


## Eksterne lenker
* 
*
Leadenhall Market

**Leadenhall Market** er ei overbygd markedsgate i City of London. Den ligger et par kvartaler øst for Bank undergrunnsstasjon med inngang fra Leadenhall Street og Gracechurch Street.

Leadenhall Market ligger på gammel historsk grunn; her lå rådhuset i romernes Londinium. Etter at romerne trakk seg ut av Britannia falt denne delen av byen tilbake til jordbruksland. I middelalderen ble det bygd en herregård på stedet; denne hadde tak tekka med blyplater og ble kalt Leaden Hall. På 1300-tallet oppstod et marked for matvarer, tekstiler og jernvarer på gården. Markedet fikk etter hvert fjørfe og ost som sine spesialiteter – seinere også fisk, kjøtt og korn. I 1408 festa byens borgermester Dick Whittington eiendommen Leaden Hall. Hovedbygningen ble ødelagt i brann i 1484, og i 1666 gikk hele markedet med i den store bybrannen.

Etter brannen fortsatte markedet å eksistere i skiftende bygninger fram til 1881, da dagens bygning ble innviet. Den overdådige støpejernskonstruksjonen er tegna av Horace Jones, som også er ansvarlig for markedene ved Smithfield og Billingsgate. 

Bygningen gjennomgikk en totalrenovering i 1991, og har fått tilbake sine originale, fargeglade interiører. I de seinere åra er Leadenhall blitt invadert av motebutikker, men en enslig slakter og en fiskehandler holder stadig stand.
Daniel Isaachsen

**Daniel Willoch Isaachsen d.e** (1744–1813) var en norsk forretningsmann og skipseier. Ved sin død var Daniel Isaachsen en av Norges rikeste menn.

## Bakgrunn og virke
Daniel Isaachsen var eldste sønn av Isaach Danielsen (Isaach «Smed»).

Han fikk sin utdannelse ved latinskolen i Kristiansand, og senere ved Universitetet i København. I 1763 dro han til England for  «... at faae Indsigt i Kiøbmands Væsenet hvortil han vilde applicere sig.» Han ble med i farens forretning i 1765.

Ved farens død i 1771 overtok han forretningen. 7. august 1772 kjøpte han tomt med Kgl. privilegert kranverft ved Vesterhavnen. Han drev skipsbygging og redervirksomhet og hadde på det meste 21 skip. (Blant annet «Samson», som forliste ved Homborsund i 1786 og ble funnet i 1984.) De hadde fart på Middelhavet og på De vestindiske øyer. Han drev også hvalfangst ved Grønland (subsidiert av Kongen).

Det privilegerte kranverftet gav ham nærmest monopol på reparasjon og utrustning av seilskuter som søkte havn i Kristiansand. England ble aktivt med i krigshandlingene i 1793. Dette medførte at de krigførende makter førte sine priser til Kristiansand. Der ble de solgt med stor fortjeneste for byens kommisjonærer. Blant dem var Daniel Isaachsen en av de virkelig store.

I 1807 kom Danmark-Norge med i krigen. I perioden 1807–1814 ble det kapret 300 skip som ble ført til Kristiansand. Daniel Isaachsen drev selv ikke med kaperfart, men tjente gode penger på kommisjon av salg av skip og last.

## Familie
Daniel Isaachsen ble i 1771 gift med Christiane Hedevig Christensen. De fikk 7 barn sammen.

* Isaach Isaachsen («Jacobineren»), 1774–1828
* Barbara Cathrine Isaachsen, 1776–1857, gift van Kervel.
* Peder Isaachsen, 1778–1831
* Christian Isaachsen, 1783–1795
* Dessuten trillinger født i 1779. De døde alle innen to dager.

Christiane døde i 1798, bare 47 år gammel.

I 1805 giftet han seg med den 35 år yngre Hanne Susanne Nideros. De fikk ett barn: Daniel Otto Christian Isaachsen, 1806–1891. Etter Isachsens død giftet enken seg med Diderich Hegermann.

## Litteratur
* Frognes, Ingerd Nome (2005): *Fru Barbara til Andøen og andre beretninger fra det gamle Kristiansand*, 
* Holst, J. Wilhelm I. (1989): *Som barn av Isaach Smed: Slekten Isaachsen-Willoch gjennom fire hundre år*, 

## Eksterne lenker
* Samson
* Kataloger til arkiver etter familiene Hegermann og Isaachsen hos Statsarkivet i Kristiansand
Evangeliet til alle

***Evangeliet til alle*** er et norsk, kristent tidsskrift, utgitt av Pinsebevegelsen i Norge.

*Evangeliet til alle* er De Norske Pinsemenigheters Ytre Misjon (PYM) blad som utkommer flere ganger i året, og inneholder reportasjer fra misjonens virksomhet. Artiklene er skrevet av misjonsinteresserte, både innenfor og utenfor pinsebevegelsen.

Norsk pinsebevegelse driver misjonsarbeid i mer enn 30 land på fire kontinenter.

## Eksterne lenker
*  pym.no - Evangeliet til alle
*  De norske Pinsemenighetenes Ytremisjon (PYM) 
*  Pinsebevegelsen i Norge
Seterstøa

**Seterstøa** er ei grend i Nes på Romerike i Akershus. Grenda var tidligere en operativ stasjon på Kongsvingerbanen og lå mellom Disenå og Årnes stasjoner på samme linje. I dag er stasjonen både på Seterstøa og Disenå stengt og togene tar ikke på passasjerer. Stasjonen har dobbeltspor og mange tog stopper i forbindelse med møter med andre tog, men tillater ikke på- og avstgning. Seterstøa velforening har ca. 130 betalende husstander som medlemmer. Stedet dekker områder på både øst- og vestsiden av Glomma samtidig som stedet også dekker områder i fylkene Viken og Innlandet. Det er i dag bru over Glomma ved Funnefoss, omtrent 5 kilometer sør for Seterstøa stasjon. Tidligere var det ferjedrift over Sundet ved Seterstøa stasjon. 

Stedet har en av de største industrivirksomehtene i området med Maarud (ligger geografisk i Sør-Odal kommune) 1 km fra Seterstøa stasjon hvor det bl.a. har vært produsert potetgull fra 1950 tallet. 

Den kjente teologen, forfatteren og historikeren Jacob Jervell bodde på Skogheim ved Seterstøa stasjon frem til 2013.

## Eksterne lenker
* Ferje over Glomma ved Seterstøa
LivsGlede

***LivsGlede*** er et norsk, kristent tidsskrift, utgitt av Pinsebevegelsen i Norge.

LivsGlede utkommer flere ganger i året, og inneholder ulike reportasjer, alt fra intervjuer til nytte-stoff. 

## Eksterne lenker
* www.k-s.no LivsGlede
* Pinsebevegelsen i Norge
Lindy Cochran

**Lindy Cochran Kelley** (født 1953) er en tidligere amerikansk alpinist. Hun er den yngste av de legendariske Cochran-søsknene, som fra slutten av 1960-årene til midten av 1970-årene dominerte alpinsporten i USA. Som resten av søskenflokken (Marilyn, Barbara og Bob) ble hun trent av foreldrene, og ble en alpinist av verdensklasse. 

I 1970 kom Lindy med på det amerikanske alpinlandslaget. På dette tidspunktet hadde hennes tre eldre søsken allerede internasjonale triumfer å vise til. I 1973 fikk Lindy Cochran sin første tittel av betydning, da hun ble amerikansk mester i slalåm. Et knapt år senere oppnådde hun karrierens beste plassering i verdenscupen med en andreplass i slalåm i Les Gets.

Hennes beste år ble sesongen 1975/1976, da hun ble amerikansk mester i storslalåm og kom på sjetteplass i slalåm i OL i Innsbruck.

Hun la opp som aktiv alpinist i 1981.

## Referanser


## Eksterne lenker
*
Lys i Øst

***Lys i Øst*** er et norsk, kristent tidsskrift, utgitt av Pinsebevegelsen i Norge.

*Lys i Øst* er De Norske Pinsemenigheters Ytre Misjon blad for arbeidet i Eurasia. Bladet utkommer fire ganger i året, og inneholder reportasjer fra misjonens virksomhet i de tidligere sovjetstatene. Bladet er gratis, men har støtteabonnenter.

Norsk pinsebevegelse driver misjonsarbeid i nesten 70 land på fire kontinenter.

## Eksterne lenker
* Pinsemisjonen.no
Unionen (Den amerikanske borgerkrigen)

**Unionen** er en betegnelse på Amerikas forente stater under den amerikanske borgerkrigen, som besto av de nordlige statene som ikke var med i Amerikas konfødererte stater. Unionen besto av 23 delstater i alt.

Før krigen hadde det vært vanlig å referere til hele landet som **United States**, De forente stater, og siden det var i nordstatene administrasjonen og størsteparten av befolkningen var ved Konføderasjonens avhopp, falt det naturlig at det var nordstatene som ble «Unionen».

## Unionsstatene

*California
*Connecticut
*Delaware
*Illinois
*Indiana
*Iowa
*Kansas
*Kentucky
*Maine
*Maryland
*Massachusetts
*Michigan
*Minnesota
*Missouri
*Nevada
*New Hampshire
*New Jersey
*New York
*Ohio
*Oregon
*Pennsylvania
*Rhode Island
*Vermont
*Vest-Virginia
*Wisconsin

## Eksterne lenker
*
Mswati III av Eswatini

**Mswati III** (født 1968) er siden 1986 konge av Eswatini. Han er sønn av Sobhuza II og arvet tronen etter sin far. Kongen utøver absolutt makt i Eswatini og styrer landet ved dekret.

Mswati III har tretten koner.

## Referanser
Olympiastadion

Et **olympiastadion** er hovedstadionet ved olympiske leker. Stadionet brukes typisk til åpnings- og avslutningsseremonien samt friidrettskonkurransene. Noen av de olympiske stadionene har *olympisk stadion* som en del av navnet, mens andre har navn som ikke relaterer til OL. Flere av de olympiske stadionene er brukt ved flere olympiske leker. Det er dog kun Los Angeles Memorial Coliseum som har vært hovedstadion flere ganger, mens for eksempel Panathinaiko stadion i Athen var hovedstadion ved sommer-OL i 1896, men ble kun brukt til enkelte øvelser under sommer-OL i 2004.

## Stadioner til Sommer-OL
Det følgende er en liste over alle stadioner til Sommer-OL.

## Olympiastadion
 
* Olympisch Stadion (Amsterdam) i Amsterdam i Nederland
* Olympisch Stadion (Antwerpen) i Antwerpen i Belgia
* Olympiastadion (Asjkhabad) i Asjkhabad i Turkmenistan
* Olympiastadion (Athen) i Athen i Hellas
* Centennial Olympic Stadium i Atlanta i USA
* Estadi Olímpic Lluís Companys i Barcelona i Spania
* Olympiastadion (Berlin) i Berlin i Tyskland
* Stade Olympique de Chamonix i Chamonix i Frankrike
* Stadio Olympica i Cortina d'Ampezzo i Italia
* Guangdong Olympiastadion i Guangzhou i Kina
* Olympia (arena) i Helsingborg i Sverige
* Helsingfors Olympiastadion i Helsingfors i Finland
* Atatürk Olimpiyat Stadyumu i Istanbul i Tyrkia
* Olyimpiyskiy i Kyiv i Ukraina
* Olympiastadion (London) i London i Storbritannia
* Estadio Olímpico Universitario i Mexico by i Mexico
* Olympiastadion (Montreal) i Montréal i Canada
* Olympiastadion (München) i München i Tyskland
* Stade Olympique Yves-du-Manoir i Paris i Frankrike
* Estádio Olímpico Monumental i Porto Alegre i Brasil
* Stadio Olimpico i Roma i Italia
* Olympiastadion (Seoul) i Seoul i Sør-Korea
* Stadio Olimpico (San Marino) i Serravalle i San Marino
* Olympiastadion (Sevilla) i Sevilla i Spania
* Stockholms stadion i Stockholm i Sverige
* Olympiastadion (Tokyo) i Tokyo i Japan
* Beijing Nasjonale Stadion i Beijing i Kina
Sjibbolet (tidsskrift)

***Sjibbolet*** er et norsk, kristent tidsskrift, utgitt av Pinsebevegelsen i Norge.

Sjibbolet er De Norske Pinsemenigheters Ytre Misjon (PYM) blad for *Norske Pinsevenners Arbeid i Israel* (NPAI).  Bladet inneholder artikler relatert til arbeidet i Israel og andre artikler som belyser situasjonen i landet.  Men også annet stoff, som reiseskildringer, analyser og intervjuer er å finne i bladet. Bladet har også et nettsted med ytterligere informasjon. 

Bladet har frivillig kontingent. Det kommer fire ganger i året og har 24 sider. Ansvarlig redaktør for bladet er reisesekretær Jon Erling Henriksen.

## Norske pinsevenners arbeid i Israel
Norsk pinsebevegelse driver misjonsarbeid i mer enn 30 land på fire kontinenter. PYMs arbeid i Israel kalles *Norske Pinsevenners arbeid i Israel* (NPAI) og startet allerede i 1947. NPAI arbeider med prosjekter knyttet til vedlikehold og utbedring ved helseinstitusjonene for mental helse ved Eitanim og Kfar Shaul, Jerusalem. NAPI hjelper også eldre israelere som faller utenfor det offentlige sosiale nettverk i bydelen Mevasseret Ziyyon, Jerusalem. 

*Beit Betania* (på norsk: *Betania-hjemmet*) er stedet (huset) arbeidet drives fra.

## Eksterne lenker
* 
*  www.pym.no - Sjibbolet
*  De norske Pinsemenighetenes Ytremisjon (PYM) 
*  Pinsebevegelsen i Norge
Nytt Håp

***Nytt Håp*** er et norsk, kristent tidsskrift, utgitt av Pinsebevegelsen i Norge.

Nytt Håp er De Norske Pinsemenigheters Ytre Misjons (PYM) blad for det stadig voksende arbeidet i Mosambik. Nytt Håp utkommer flere ganger i året, og inneholder reportasjer fra misjonens virksomhet. 

Redaktør for bladet er Tormod Jahren.

Norsk pinsebevegelse driver misjonsarbeid i mer enn 30 land på fire kontinenter.

## Eksterne lenker
* 
* 
*  De norske Pinsemenighetenes Ytremisjon (PYM)  
*  Pinsebevegelsen i Norge
Adelphi

**Adelphi** kan vise til:

## Steder
*Adelphi, Iowa, USA
*Adelphi, London, et område i London

## Øvrig
* Adelphi University i New York
* Adelphi Theatre i London
* Adelphi Records, et plateselskap
Adelphi (London)

**Adelphi** (gresk: *adelphoi*, «brødre») er et distrikt i City of Westminster i sentrale London. Det lille distriktet omfatter gatene Adelphi Terrace, Robert Street og John Adam Street Navnet refererer til kvartalene på nedsida av Strand mellom Adam Street og Charing Cross stasjon, men er i ferd med å gå ut av bruk. Strøket har navn etter det for lengst forsvunne Adelphi Buildings, som lå her.

Adelphi har ingen formelt definert grenser, men det er en allmenn enighet om at disse er: Strand i nord, Lancaster Place i øst, Victoria Embankment i sør, og Charing Cross stasjon. Det lille antallet gater øst for Northumberland Avenue er inkludert av bekvemmelighet.

## Adelphi Buildings

Adelphi Buildings var et stort boligkompleks som ble anlagt mellom Strand og Themsen i åra 1768-1774. Bygningen bestod av 24 sammenbygde enheter i nyklassisistisk stil med fasade mot Themsen. Bak prosjektet stod arkitektbrødrene Robert, James og John Adam, med Robert som hovedansvarlig for den arkitektoniske utforminga. Bygningene ble revet i 1936.

På 1800-tallet var Adelphi et meget populært boligkvarter for en del ledende kulturpersonligheter. Adelphi Theatre på oversiden av Strand har navn etter Adelphi Buildings.

## Referanser
Corridoio Vasariano

**Corridoio Vasariano** er en beskyttet og overdekket gangvei fra Palazzo Vecchio gjennom bildegalleriet Uffizi over Ponte Vecchio frem til Palazzo Pitti i Firenze.

Den nesten en kilometer lange gangveien ble bygget i løpet av 5 måneder på oppdrag av storhertug Cosimo I de' Medici av arkitekten Giorgio Vasari i 1564.

Formålet med gangveien var å gi storhertugen en mulighet til å forflytte seg mellom regjeringssetet i Palazzo Vecchio og bopelen i Palazzo Pitti uten å måtte benytte gaten. Det hadde vært attentater mot mediciene, og spesielt Ponte Vecchio var et farlig sted. På broen fantes det et kjøttmarked, og for å slippe lukten ble det flyttet. Gullsmedene overtok og har fortsatt tilhold på broen.

## Gangveien fulgt i bilder

File:Partenza del corridoio vasariano da Palazzo Vecchio, quartiere di eleonora.JPG|Gangveien starter ved Palazzo Vecchio...
Fil:Corridoio Vasariano, arco.JPG|...krysser *Via della Ninna* til Uffizi...
Fil:Galleria degli Uffizi.jpg|...går gjennom galleriet i øverste etasje...
Fil:Corridoio Vasariano, passaggio.JPG|...mellom bygningene på en buegang...
Fil:Florentine Ponte Vecchio 1 RB.jpg|...når frem til Ponte Vecchio...
Fil:Corridoio Vasariano, volte.JPG|...gjennom en overdekket passage ...
Fil:Corridoio vasariano 01.JPG|...langs gaten *Lungarno degli Archibugieri*...
Fil:Corridoio Vasariano, curva.JPG|...snur mot Ponte Vecchio...
Fil:FirenzePonteVecchioDetail.jpg|...krysser elven Arno på broen...
Fil:Ponte Vecchio, torre de' Mannelli.JPG|...går rundt tårnet *Torre dei Mannelli*..
Fil:Corridoio Vasariano, arco 3.JPG|...krysser over gaten *Lungarno Torrigiani*...
Fil:Santafelicita.jpg|...passerer foran kirken *Chiesa di Santa Felicita*...
Fil:Santa Felicita, inside back.JPG|...gjennom kirken via en privat balkong...
Fil:Firenze-boboligrotta.jpg|...passerer til venstre for *Grotta del Buontalenti*...
Fil:Corridoio Vasariano, pitti.JPG|...og ankommer Palazzo Pitti.


## Eksterne lenker
*
Carnaby Street

**Carnaby Street** er ei gågate i bydelen Soho i London, et par kvartaler sør for Oxford Street og et par kvartaler øst for Regent Street. På 1960-tallet var skreddere og forretninger i Carnaby Street sentrale i utvikling av en ny mote som etter hvert fikk gjennomslag i hele den vestlige verden.

Gata regnes å være anlagt på 1680-tallet, og det første huset som vites å ha stått her, var Karnaby House. I løpet av 1800-tallet skjedde en industrialisering av Carnaby Street, da en rekke systuer ble oppretta for herreskredderne i Savile Row. På 1950-tallet begynte noen av skredderne i Carnaby Street å selge klær etter eget design for direkte salg, og særlig dresser for den framvoksende gruppa av motebevisst vestkantungdom som gikk under betegnelsen mods. I løpet av noen få år på 1960-tallet ble Carnaby Street verdensberømt for sine trendy unisexbutikker.

Mot slutten av 1960-tallet tydet mye på at Carnaby Street var i ferd med å miste sin betydning, og selv om flere forsøk er gjort både fra myndighetenes side og de næringsdrivende selv på å gjenvinne gammel storhet, må Carnaby Street sies å ha blitt offer for sin egen suksess. Tilstrømninga av turister har ført til en framvekst av butikker som henvender seg til et udifferensiert turistmarked med standardiserte og masseproduserte produkter, mens trendsetterne har flytta til andre steder i London. Gaten var også kjent som Hard Rock/Metall gaten i London.
Louis Foss

**Lars Nyttingnes** (født 10. april 1849 på Nyttingnes i Flora kommune (dengang Kind kommune), død 19. februar 1922 i San Diego) var en norsk-amerikansk forretningsmann. Han tok navnet **Louis Foss** da han flyttet til USA. 

## Liv og virke
Hans foreldre var Mathias Nyttingnes og Andrea Nyttingnes. Lars gikk på Voss Landsgymnas, der han tok artium i 1868. Etter dette arbeidet han i to år som lærer. 

I juli 1870 tok han farvel med Norge og flyttet over til Amerika. Han skiftet der navn til **Louis Foss**. I 13 år flyttet han mellom forskjellige steder i Minnesota og Wisconsin (Red Wing, Eau Claire og Black Hills, Pelican Rapids).

I juli 1887 giftet han seg med svenske Minnie Magne, og de fikk seks barn: Marie, Elmer, Lottie, Laura, Ruth og Louis. To av barna, Elmer og Laura, døde i ung alder.
## Forretningsmannen
I 1883 slo han seg for en periode ned i Polk county i Minnesota, der han for alvor startet sitt handelseventyr. Han fremviste et usedvanlig forretningstalent, og drev sin virksomhet med stor suksess. Men allerede i 1887 solgte Louis virksomheten og flyttet vestover til Tacoma. 

Hans navn ble imidlertid aldri glemt i Polk county, for rundt hans tidligere forretningsbygg vokste det frem en by som fikk navn etter han; Foss town, eller rettere Fosston.

I Tacoma fortsatte Foss sitt forretningseventyr, både i Buckley og Mount Vernon. I perioden 1888 til 1892 ledet han det største forretningsselskapet i Tacoma.

I 1892 var han med å starte opp Scandinavian American Bank og ble selv direktør frem til 1895. Han fortsatte imidlertid også sin private forretningsdrift, og gjorde store investeringer i eiendommer i Tacoma, Seattle og flere andre steder.

## Politikeren
I 1893 (-1897) ble han som demokrat valgt til å representere sitt distrikt i delstatssenatet i delstaten Washington.

Lars Nyttingnes var trolig den første nordmann som ble delstatssenator i USA.

## Referanser


## Eksterne lenker
* Last ned Worddoc med skisse av Fosston i 1885
Tom McRae

**Tom McRae** (født **Jeremy Thomas McRae Blackall** 19. mars 1969) er en engelsk musiker. Han valgte å kvitte seg med Jeremy, Thomas og Blackall da han startet med musikk da han mente de navnene ikke rocket nok.  McRae har studert politikk i London. Tom McRae har blant annet bidratt med musikk til den norske filmen *[[Uno (film)|Uno]]*. For sitt debutalbum *Tom McRae* fikk han flere priser, blant annet BRIT Awards for beste nykommer. Denne CD-en ble nominert til Hyperlink. I 2007 var han på europaturne og opptrådte blant annet i Sverige, Danmark, Norge, Belgia, Nederland, Frankrike og England.
 
## Diskografi
### Album
* *Tom McRae* (2001)
* *Just Like Blood* (2003)
* *All Maps Welcome* (2005)
* *King of Cards* (2007)
* *Alphabet of Hurricanes* (2010)

## Referanser


## Eksterne lenker
* 
* 
* 
* 
* Norsk forum på de offisielle nettsidene
* Tomination – Uoffisiell Fansite
Church Street

**Church Street** (engelsk: *Kirkegata*) er ei gate i sentrale London, i bydelen Westminster. Gata går nordøst-sørvest gjennom strøket Lisson Grove.

Church Street ble anlagt like før 1800 som et ledd i utviklinga av Lisson Green nordvestover fra sognekirka St. Mary i Paddington Green. I løpet av første halvdel av 1800-tallet utvikla Church Street seg til ei markedsgate for særlig jordbruksprodukter, og en stund håpet en at markedet her skulle kunne konkurrere med det mer kjente Covent Garden.

Bebyggelsen omkring Church Street fikk omfattende skader ved tyske bomber under Blitzen i 1941. Etter krigen har vareutvalget i Church Street dreid mot antikviteter og allehånde produkter i lavere prisklasse. Alfie's Antique Market, som åpna i 1976, rommer over 100 forhandlere.

Church Street og nærmeste omgivelser hører til de absolutt fattigste i London, og de fleste innbyggerne bor i enkle utleieleiligheter, for en stor del kommunale. Befolkninga er etnisk svært sammensatt; særlig er det mange innvandrere av bangladeshisk herkomst.
Ebury Street

**Ebury Street** er ei gate i området Belgravia i bydelen Westminster i sentrale London. Gata går fra Pimlico Road i sør til Grosvenor Gardens rett vest for Victoria jernbanestasjon i nord.

Ebury Street har navn etter den gamle storgarden Ebury, som på 1500-tallet strakte seg fra Themsen helt opp til Oxford Street. Tunet lå der Victoria busstasjon ligger i dag. Garden var krongods, og ble brukt til å belønne kongens yndlinger. I 1623 solgte Jacob I godset til advokaten Hugh Audley. I 1677 overtok hans svigersønn Thomas Grosvenor of Eaton eiendommen, og det skulle bli Grosvenorfamilien som seinere sto for den bymessige utbygginga av Belgravia.

Etter som Belgravia vokste fram som en ny vestlig bydel kom Ebury ut av bruk som stedsbetegnelse, men en ser stundom navnet Ebury Village brukt i kommunale dokumenter om  kvartalene vest for Victoria stasjon.
Katt på hett blikktak

***Katt på hett blikktak*** (originaltittel: ***Cat on a Hot Tin Roof***) er et skuespill av Tennessee Williams fra 1955. For dette skuespillet ble Williams tildelt Pulitzerprisen for drama.

## Handlingsreferat
I Nationalteatrets prograf fra forestillingen i 1988 heter det blant annet om at stykket «handler om følelser og problemer med å leve i sannhet».

Historien forteller om en familie i krise, spesielt ektemannen Brick og hans kone Margaret (vanligvis kalt Maggie eller «Maggie the Cat») og deres interaksjon med resten av Brick-familien i løpet av en samling ved familie-godset i Mississippi. De skal feire bursdagen til familiens store patriark Big Daddy Pollitt, Mississippi Deltas aller største bomullsplanter som er dødssyk av kreft. Maggie har unnsluppet en barndom i stor fattigdom, ved å gifte seg inn i den velstående Pollitt-familien. Familien er klar over at Brick ikke har hatt samleie med Maggie på lang tid, noe som også har belastet ekteskapet deres.

Brick, en aldrende fotball-spiller, opprører sin kone ved å ignorere broren Goopers forsøk ved å få kontroll over familiens formue. Bricks likegyldighet, og hans økende alkohol-forbruk, har eskalert etter selvmordet til hans gode venn Skipper. Maggie frykter at Bricks handlinger kan sikre at Gooper og hans kone Mae arver Big Daddys eiendommer og enorme formue. Gjennom resten av kvelden må Brick, Big Daddy og Maggie - og resten av hele familien - hver for seg møte familiens problemer. Big Daddy forsøker å forsone seg med den alkoholiserte Brick.

Både Big Daddy og Maggie konfronterer Brick hver for seg om den sanne naturen i forholdet hans til sin tidligere kamerat Skipper, som tilsynelatende var kilden til Bricks sorg og årsaken til hans alkoholisme. Brick forklarer at Maggie var misunnelig på det nære vennskapet mellom Brick og Skipper, fordi hun trodde forholdet deres hadde en romantisk vinkel. Brick avslører også at, kort tid før han begikk selvmord, tilsto Skipper følelsene sine ovenfor Brick - men Brick avviste ham.

## Urfremførelsen
Stykket ble urfremført på Morosco Theatre i New York i 1955. Rolleinnhaverne fra den gangen var:
* Barbara Bel Geddes som Margaret
* Ben Gazzara som Brick
* Burl Ives som Big Daddy
* Mildred Dunnock som Big Mama
* Pat Hingle som Gooper
* Madeleine Sherwood som Mae
* R.G. Armstrong som doktor Baugh

## Norske teateroppsetninger
* Våren 2007:  Det norske teatret, premiere 22. mars 2007.   Med blant annet Ane Dahl Torp, Endre Hellestveit, Elisabeth Matheson Solberg, Jorunn Kjellsby, Sverre Bentzen, Jon Bleiklie Devik, Paul-Ottar Haga og Paul Åge Johannessen i rollene.
## Norske oversettelser
* Lars Amund Vaage, 2007 for Det norske teatret.

## Filmatiseringer

* 1958, med Elizabeth Taylor og Paul Newman i hovedrollene, se ''Katt på hett blikktak'' (film)
* 1984, med Jessica Lange og Tommy Lee Jones i hovedrollene.

## Referanser


## Eksterne lenker
*
Trippelbyen

**Trippelbyen** (polsk *Trójmiasto*) er et byområde bestående av de tre polske byene Gdańsk, Gdynia og Sopot. Byene ligger ved siden av hverandre på rad langs kysten av Gdańskbukten i det pommerske voivodskap nord i Polen. Området har en befolkning på over 1 million, og er et av de største sentre for industri, kultur og vitenskap i Polen.

## Eksterne lenker
*
Sosiolingvistikk

**Sosiolingvistikk** eller **språksosiologi** er studiet av hvordan forskjellige aspekter av et samfunn har innvirkning på språket, og området er en del av lingvistikken.

Sosiolingvistikken kan deles i *mikrososiolingvistikken* og *makrososiolingvistikken*, hvor den første "studerer språkbruk i den lille overskuelige gruppe (som regel med ansikt-til-ansikt-kontakt...)".
Til makrososiolingvistikken hører for eksempel studiet av dialekter, sosiolekter, standardspråk og språkhistorie. 

## Sosiale grupper og klasse
Språkforskjeller mellom sosiale grupper og sosiale klasser er det typiske temaet som sosiolingvistikk studerer, herunder hvilken sosiale prestisje ulike språk og talemål har.

## Kjønnsforskjeller i språkbruk
Sosiolingvistikken kan undersøke om der er forskjell på menns og kvinners språk. 
En undersøkelse fra New Zealand ba menn og kvinner om hver å skrive en email. Statistisk analyse av emailene kunne med ganske stor sannsynlighet gjette kjønnet på forfatteren.
De medvirkende i forsøket kunne også i 14 av 16 tilfeller gjette kjønnet på forfatteren.
En annen undersøkelse har også  i rimelig grad kunnet gjette kjønnet på email-forfatteren – utelukkende ved bruk av computer-basert klassifikasjon

## Referanser
Norsk Bok- og Bibliotekhistorisk Selskap

**Norsk Bok- og Bibliotekhistorisk Selskap**, forkortet **NBBS**, er en norsk forening som skal fremme kunnskapen om norsk bok- og bibliotekhistorie. Selskapet ble stiftet høsten 1998.

## Referanser


## Eksterne lenker
* 
*
Gdańskbukten

**Gdańskbukten** (polsk *Zatoka Gdańska*, tysk *Danziger Bucht*, kasjubisk *Gduńskô Hôwinga*) er en bukt av den sørøstlige del av Østersjøen, mellom Polen og Russland. 

Gjennomsnittsdybden er om lag 70 m, mens den maksimale dybden er 118 m. Saliniteten utgjør mellom syv og åtte promiller. Buktkysten omfatter to veldig lange landtunger – Hel-halvøyen og Wisłaneset. Den første danner Puck-bukten, den andre – Wisła-lagunen.

De største havnene og kystbyene er Kaliningrad, Gdańsk, Gdynia, Puck, Sopot, Hel, Primorsk og Baltijsk. 

## Litteratur
* Egbert Kieser: *Danziger Bucht 1945. Dokumentation einer Katastrophe.* Heyne, München 1984, ISBN 3-4530-1885-0
* Doris Kremser (utg.): *Die Belastung der Danziger Bucht – ein europäisches Problem globaler Bedeutung: Textsammlung zur Tagung "Konzepte, Verfahren und Realisationsmöglichkeiten Zukunftsorientierter Gewässerreinhaltung am Beispiel der Danziger Bucht und des Zugehörigen Küstenbereichs".* Gdynia, 4.–15. März 1991, ISBN 978-3-814-20417-8
Great Portland Street

**Great Portland Street** er ei gate i bydelen Westminster i sentrale London. Den går fra Oxford Street rett øst for Oxford Circus nordover til Marylebone Road. Ved krysset med Marylebone Road ligger Great Portland Street undergrunnsstasjon. Great Portland Street regnes som grense mellom Fitzrovia i øst og Marylebone i vest. Gata har navn etter hertugen av Portland, som var grunneier den gang området ble bymessig utbygd.

Great Portland Street var en gang kjent for sine mange bilforretninger; i dag domineres gata av kontorutstyrsforretninger og klesgrossister.

Great Portland Street er åsted for en del av handlinga i romanene *The Invisible Man* og *The Crystal Egg* av H. G. Wells.
Noteć

**Noteć** (tysk: *Netze*) er en elv i nordvestlige Polen. Den er 391 km lang med et nedslagsområde på  km², og er elven Wartas største bielv. Noteć kommer fra Det kujaviske sjøplatå og munner ut i Warta ved Gorzów Wielkopolski. Den renner langs det kujaviskpommerske og storpolske voivodskap samt Lubusz voivodskap.

## Referanser


## Eksterne lenker
*
Sudetene

**Sudetene** (polsk og tsjekkisk *Sudety*, tysk *Sudeten*) er en fjellkjede i Sentral-Europa. Sudetene strekker seg fra østlige Tyskland til Polen og Tsjekkia. Fjellkjedens høyeste punkt er fjellet Sněžka/Śnieżka i Karkonosze/Krkonoše på den tsjekkisk-polske grense, som rager  meter over havet.

## Inndeling

Sudetene blir vanligvis inndelt i:
* Øst-Sudetene (polsk: *Sudety Wschodnie*; tsjekkisk: *Jesenická oblast*) i Polen og Tsjekkia
** Nízký Jeseník i Tsjekkia
*** Oderské vrchy, «Oderhøylandet» (del av Nízký Jeseník) i Tsjekkia
** Hrubý Jeseník i Tsjekkia, med Øst-Sudetenes høyeste fjell Praděd, 1&nbsp;491 moh.
** Góry Opawskie (tsjekkisk: *Zlatohorská vrchovina*)  i Polen og Tsjekkia
** Góry Złote, «Gullfjellene» (tsjekkisk: *Rychlebské hory*) i Polen og Tsjekkia
** Masyw Śnieżnika (tsjekkisk: *Králický Sněžník*) i Polen og Tsjekkia
** Hanušovická vrchovina i Polen og Tsjekkia
* Sentral-Sudetene (polsk: *Sudety Środkowe*; tsjekkisk: *Orlická oblast*) i Polen og Tsjekkia
** Orlické hory, «Ørnefjellene», med Sentral-Sudetenes høyeste fjell Velká Deštná, 1&nbsp;115 moh.
** Góry Bystrzyckie i Polen
** Góry Bardzkie i Polen
** Góry Stołowe, «Bordfjellene» (tsjekkisk: *Stolové hory*) i Polen og Tsjekkia
** Góry Sowie, «Uglefjellene» i Polen
** Góry Krucze, «Ravnefjellene» (tsjekkisk: *Vraní hory*) i Polen og Tsjekkia
** Góry Kamienne, «Steinfjellene» i Polen og Tsjekkia
** Góry Wałbrzyskie, «Waldenburgfjellene» i Polen
** Ślęża-massivet i Polen
* Vest-Sudetene (polsk: *Sudety Zachodnie*; tsjekkisk: *Krkonošská oblast*; tysk *Westsudeten*) i Polen, Tsjekkia og Tyskland
** Ještědsko-kozákovský hřbet, «Ještěd-Kozákovryggen» i Tsjekkia
** Jizerské hory, «Jizerafjellene» (polsk: *Góry Izerskie*) i Tsjekkia og Polen
** Góry Kaczawskie, «Katzbachfjellene» i Polen
** Karkonosze/Krkonoše, «Kjempefjellene» med Sudetenes høyeste fjell Sněžka, 1&nbsp;603 moh.
** Lužické hory, «Lausitzerfjellene» (tysk: *Lausitzer Gebirge*) i Tsjekkia og Tyskland
*** Zittauer Gebirge, «Zittauerfjellene» (del av Lužické hory) i Tyskland
** Rudawy Janowickie i Polen
** Lausitzer Bergland (tsjekkisk: *Šluknovská pahorkatina*) i Tyskland og Tsjekkia

«Høy-Sudetene» (polsk: *Wysokie Sudety*; tsjekkisk: *Vysoké Sudety*, tysk: *Hohe Sudeten*) er en samlebetegnelse for fjellkjedene Karkonosze/Krkonoše, Hrubý Jeseník og Masyw Śnieżnika.

## Se også
*Sudetenland

## Eksterne lenker
*
Anton Beinset

**Anton Konrad Beinset** (født 7. januar 1894 på Beinset i Midsund, død 16. desember 1963) var en norsk redaktør og politiker.

Foreldrene hans var bonde Kristian Ivarson Beinset (1851–1935) og Karen Marie Andreasdatter Aukratangen (1864–1934). I 1911 tok Anton Beinset middelskoleeksamen og ble samme år journalist i *[[Hordaland Folkeblad]]* i Norheimsund. Fra 1913 var han redaksjonssekretær i avisa *[[Sunnhordland (avis)|Sunnhordland]]* på Stord, og fra 1916 og fram til 1927 var han stortingsmedarbeider i avisen *[[Den 17de Mai]]* i Kristiania. Mellom 1920 og 1926 var han også medredaktør i ukebladet *[[For Bygd og By]]* sammen med Arne Falk.

Redaktøransvar fikk han fra 1928, først i *[[Fædrelandsvennen]]* i Kristiansand hvor han var til 1932, deretter redaktør av *[[Tunsberg og Horten blad]]* 1933&ndash;34 og politisk medarbeider i *[[Dagbladet]]* 1936&ndash;58.

Anton Beinset var en radikal venstremann, og han brukte pennen flittig for å forsvare synet sitt. Han var engasjert i mange progressive saker, og ble bl.a. medlem av Norsk Kvinnesaksforening i 1936. I 1942 ble han fengslet av nazi-myndighetene. Da han samme år slapp ut av fengsel, fikk han skriveforbud og ble nektet oppholdstillatelse i Oslo. Han flyttet da til Aukra, hvor han arbeidet som fisker og jordbruksarbeider fram til 1945.

I 1924 gav Beinset under pseudonymet Per Skrull ut ei samling petiter som han kalte *Bak kulissone*. I 1942 gav han ut boka *Utapå øya*, senere *Døden går på bedehus* (1945, sammen med Stein Ståle), *På naustloftet* og *Gamle-Uri* (1962), som alle er bygdeskildringer fra hans eget hjemmemiljø på Otrøya i Midsund. På Beinset i Midsund står fremdeles dikterstova hans, «Naustloftet», nylig restaurert av Midsund Slekt- og Historielag.

## Referanser


## Eksterne lenker
* «Fokus på Anton Beinset». Artikkel på oyavis.no
* «Om Naustloftet». Artikkel på oyavis.no

## Verk
* *Bak kulissone. Smaa ord um store ting*, under pseudonymet Per Skrull, 1924
* *Utapå øya*, 1942
* *Ståldraugen*, under pseudonymet Ola Berg, 1943
* *Døden går på bedehus*, sammen med Stein Ståle, 1945
* *På naustloftet med Gamle-Uri*, 1962

## Kilder
* Midsund Gard og Slekt, bind I.
* Norsk biografisk leksikon,  Store norske leksikon, besøkt 2011.01.04
Harald Sunde (fotballspiller)

**Harald «Litj'n» Sunde** (født 1944) er en norsk tidligere fotballspiller.

Han er bestefar til -spilleren Jesper Reitan-Sunde.

## Karriere
Han startet sin karriere i fotballklubben Nidelv, og debuterte 10 år gammel. Visstnok scoret han mål i sin første kamp, enda han spilte mot spillere som var 4 år eldre. Som liten spilte han mye fotball og «basse», både hjemme og på skolen.

I 1961 var han sentral i å spille Nidelv til semifinalen i cupen. Den gangen var Nidelv det beste laget i Trondheim, og de knivet med  gjennom 1960-tallet om å være «best i by'n». Nidelv rykket opp til 2. divisjon i 1963, og nesten opp i 1. divisjon i 1964, da med Rosenborg på tredjeplass. Etter 1966-sesongen rykket imidlertid Rosenborg opp til 1. divisjon, og da gikk Sunde dit. Der møtte han Odd Iversen, og de to skulle vise seg å bli god kombinasjon sammen. Samspillet dem imellom fungerte svært bra, med Iversen som spiss og Sunde som midtbanespiller. Rosenborg vant 1. divisjon dette året. De var også i cupfinalen, men tapte for FC Lyn Oslo.

Sunde og Iversen ble da også solgt sammen til Racing Mechelen i Belgia. Sunde kom tilbake til Rosenborg i 1972 etter endt toårs-kontrakt. Karrieren i Belgia ble ikke helt som forventet, selv om Sunde og Iversen spilte meget bra den første sesongen.

Fra 1975-sesongen ble han så spillende trener for Orkanger, men gjorde comeback i 1978 da Rosenborg slet, og hadde rykket ned til 2. divisjon. Nils Arne Eggen hadde da overtatt Rosenborg for å få laget opp i 1. divisjon. Da var Sunde 34 år gammel. Rosenborg rykket opp igjen, med Sunde som kaptein, og han spilte også 5 kamper i neste sesong (1979).

Ut over på 1980-tallet var han assisterende trener for Rosenborg, samt trener for juniorlaget. Fram til 1. april 2011 jobbet han som materialforvalter i Rosenborg.

## Meritter
* 104 1. divisjonskamper (1967–1974), 30 mål
* 2 seriegull (1967 og 1969)
* 39 A-landskamper, 5 mål (debut 1964)
* 4 U-landslagskamper, 2 mål
* 3 juniorlandskamper (debut 1961)
* 8 Europacupkamper, 1 mål
* Har 1.49,6 på 1000 meter skøyter som 15-åring.

## Referanser


## Eksterne lenker
* 
* RBKweb – Legender: Harald Sunde
Karkonosze/Krkonoše

**Karkonosze** (polsk) eller **Krkonoše** (tsjekkisk) er en fjellkjede i Sudetene i Sentral-Europa. Fjellkjeden blir på tysk kalt *Riesengebirge*, «Kjempefjellene».

Fjellene strekker seg fra nordvest mot sørøst og danner grensen mellom Polen og Tsjekkia. Det høyeste fjellet er Sněžka/Śnieżka med en høyde på 1&nbsp;602 meter. Fjellet ligger på den polsk-tsjekkiske grensen, og er også det høyeste fjellet i Tsjekkia. Store områder av Karkonosze er vernet gjennom en nasjonalpark i begge land. Fjellene er kjent for sine mange skisteder.

## Navnet
Navnet er gammelt, det ble nevnt av Ptolemaios, og kan ha urindoeuropeisk opphav. Betydningen av navnet har blitt bevart, og på latin var navnet *Gigantei montes*.

Det tyske navnet (*Riesengebirge*) ga i 1820 navn til det norske Jotunheimen, det var «Jotunheimens oppdagere» Baltazar Mathias Keilhau og Christian Peder Bianco Boeck som ga dette navnet til fjellområdet, og det ble senere stadfestet av Aasmund Olavsson Vinje. 

## Immateriell kulturarv
Håndlaget juletrepynt av blåste glassperler er en lokal håndverkstradisjon som i 2020 ble oppført på UNESCOs liste over verdens immaterielle kulturarv.

## Landsbyer (utvalg)
Viktige landsbyer i Karkonosze er:
* Karpacz, skisted i Polen
* Szklarska Poręba, skisted i Polen
* Špindlerův Mlýn, skisted i Tsjekkia
* Harrachov i Tsjekkia
* Pec pod Sněžkou, skisted i Tsjekkia
* Przesieka i Polen
* Kowary i Polen

## Referanser


## Eksterne lenker
* 
* Skiferie i Karkonosze
* Krkonoše-området
* Turistinformasjon
Sněžka/Śnieżka

**Sněžka** (tsjekkisk), eller **Śnieżka** (polsk), er det høyeste fjellet i fjellkjeden Karkonosze/Krkonoše, en del av Sudetene. Med en høyde på  meter er det også det høyeste punktet i Tsjekkia, og ligger på grensen til Polen. På tysk kalles fjellet *Schneekoppe* («snøtopp»).

Fjelltoppen er i dag delt mellom Tsjekkia og Polen med et skilt som sier «landegrense» på begge språk, uten noen annen form for grensekontroll.

## Referanser


## Eksterne lenker
*
Klaus Kjøller

**Klaus Kjøller** (født 13. juli 1944 på Frederiksberg) er en dansk forfatter og språkforsker med utdannelse som cand. mag. i dansk og filosofi fra Københavns Universitet fra 1972.
Siden 1972 har han forsket og undervist ved Københavns Universitet. Han var i en overgang leder av et institutt på Det Humanistiske Fakultet.

Han har skrevet flere bøker, blant annet *Analyser af sprogbrug. Sprogbegreber.*

## Referanser


## Eksterne lenker
* Hjemmeside
*
Rysy

**Rysy** (slovakisk *Rysy*, ungarsk *Tengerszem-csúcs*, tysk *Meeraugspitze*) er en fjelltopp i Høye Tatra på grensen mellom Polen og Slovakia. Rysy består av tre fjelltopper: den midtre ( meter), nordvestlige ( meter) og sørøstlige ( meter). Den nordvestlige fjelltoppen er det høyeste punktet i Polen, mens den høyeste av de tre toppene ligger på den slovakiske siden av grensen. Alle er gode utsiktspunkter.

## Referanser


## Eksterne lenker
* 
* www.peakbagger.com
Mamry

**Mamry** er en innsjø på det masuriske sjøplatå i Ermlandskmasuriske voivodskap i Polen. Det er landets nest største innsjø med et areal på 104 km². Den maksimale dybden er 44 m, den gjennomsnittlige – 11 m. Mamry består av seks innsjøer som er forbundet med hverandre: Mamry, Kirsajty, Kisajno, Dargin, Święcajty og Dobskie. Det finnes 33 øyer med et areal på 213 ha på innsjøen, og noen av dem danner et ornitologisk reservat. Innsjøen er et populært turistmål.

## Referanser


## Eksterne lenker
*
Beskidene

**Beskidene** (polsk *Beskidy*, tsjekkisk og slovakisk *Beskydy*, ukrainsk *Бескиди*) er en fjellkjede som strekker seg fra østlige områder av Tsjekkia gjennom nordvestlige Slovakia og sørlige Polen og inn i vestlige deler av Ukraina.

Beskidene er om lag 600 km lange og 50-70 km brede. De begynner øst for elven Bečva i Mähren og strekker seg mot Ukraina nord for Tatrafjellene. Hvor langt østover fjellkjeden strekker seg er derimot ikke definert. Det høyeste fjellet er derfor avhengig av hvor man definerer den østlige grensen til Beskidene. Den høyeste toppen i de vestlige delene er Babia Góra ( moh.), som ligger på grensen mellom Polen og Slovakia. En større del av Beskidene er en del av De ytre Vest-Karpatene. De lave Beskidene (*Beskid Nisky*/*Nízke Beskydy*) og Bieszczady ligger øst i Beskidene og regnes ofte som en del av Skogkarpatene i Øst-Karpatene. Den høyeste toppen i den tsjekkiske delen av De schlesiske Beskidene er Czantoria Wielka (995 moh.) på grensen mellom Polen og Tsjekkia.

Det er flere turistattraksjoner i fjellene, inkludert historiske trekirker og flere skisentre.

## Referanser


## Eksterne lenker
*
British Journal of Social Psychology

***British Journal of Social Psychology*** er et engelskspråklig vitenskapelig tidsskrift innen psykologisk sosialpsykologi. Det utgis kvartalsvis av *[[British Psychological Society]]* med vitenskapelige artikler innenfor sosialpsykologien.

## Referanser


## Eksterne lenker
* 
* nettsted ().
Śniardwy

**Śniardwy** er Polens største innsjø med et areal på 113,2 km². Det ligger på det masuriske sjøplatå i det ermelandskmasuriske voivodskap, 116&nbsp;moh. Innsjøen er 22,1&nbsp;km lang og 13,4&nbsp;km bred. Den maksimale dybden er 23&nbsp;m. Åtte øyer ligger på innsjøen, som er forbundet med innsjøen Mamry gjennom et system av innsjøer og kanaler.
Papegøyemast

En **papegøyemast** er en liten mesanmast plassert langt akterut, aktenfor rorstammen ombord på et seilskip, en kutter eller lignende. 

## Referanser


## Se også
Yawl
Tuba (andre betydninger)

**Tuba** kan vise til:

*Tuba – et musikkinstrument
*Tuba – en filippinsk alkoholholdig drikk
*Tuba Records – et uavhengig norsk plateselskap
Sem hovedgård (Asker)

:*For Sem setegård på Eiker, se [[Sem (setegård)|Sem setegård]]*
:*For Sem hovedgård i Tønsberg, se [[Sem hovedgård (Tønsberg)|Sem hovedgård Tønsberg]]*

**Øvre Sem Gård** er en tidligere landbruksskole ved Semsvannet i Asker. Siden 1995 har gården vært benyttet som kurs- og konferansesenter under navnet Sem Gjestegård. I 2023 ble det solgt til en privat aktør og de har nå tatt tilbake navnet Øvre Sem Gård. Det er nå åpent som hotell og konferanse med fokus på lokale råvarer og produsenter.

## Historie
Sem landbruksskole ble etablert i 1886 i privat regi av Bernt Holtsmark, senere statsråd og som også eide Tveiter gård på nordsiden av Semsvannet. Via statens overtagelse av skolen i 1914 ble den en offentlig utdanningsinstitusjon: Statens Småbrukslærerskole og Norges landbrukshøgskole. 

Sem Gjestegård overtok deretter hovedgården. Etter omfattende ombygging åpnet et kurs- og konferansested høsten 1995. Gjestegården har 47 hotellrom med kapasitet til 78 overnattingsgjester. Alle rom har egen dusj og toalett.

## Litteratur
* Edvin Kile: *Statens småbrukslærerskole*. 1997.
* Halvard Torgersen: *Bidrag til Bygdens Gaardshistorie*. 1916.
SsangYong Rodius

**SsangYong Rodius** (i noen markeder solgt under navnet **Stavic**) er en stor MPV/SUV, produsert av den koreanske bilprodusenten SsangYong Motor Company. Bilen er designet av Ken Greenley, tidligere leder av studieretningen for bildesign på Royal College of Art i London, England.

Bilen er tilgjengelig som to- eller tre seters varebil eller som syv seters personbil. Motoren er produsert på lisens fra Mercedes-Benz, en 2.7 liters, femsylindret dieselmotor.

Bilens designmål var å fange essensen av en luksusyacht. I 2005 fikk bilen den tvilsomme ære å bli kåret til verdens styggeste bil, og ble beskrevet av Top Gear som en bil som «ser ut som om den falt fra hverandre under en pub-slåsskamp, 
og ble sydd sammen igjen av en blind mann».

## Eksterne lenker
* SsangYong Rodius Offisielle nettsider